Die 1ste liedjie van Sy Klink Soos Lente is hier! | SARIE
Die 1ste liedjie van Sy Klink Soos Lente is hier!	deur Carmen Botma
Die liedjie “Sy Klink Soos Lente” is deur Bouwer Bosch, Dawie de Jager (die kitaar- en baskitaarspeler van Klopjag en Die Tuindwergies) en die sanger en liedjieskrywer Roan van As geskryf.
In die film is dít die liedjie wat Ben (gespeel deur Stiaan Smith) vir Linda (gespeel deur Amalia Uys) skryf. Bouwer het “Sy Klink Soos Lente” se refrein geskryf, terwyl Dawie en Roan die res van die verse geskryf het.
In die musiekvideo sien jy vir Bouwer in ’n kamer vol van Sy Klink Soos Lente-plakkate. Tussendeur speel gedeeltes van die fliek.
“Ek dink luisteraars gaan die liedjie nie uit hul koppe kan kry nie. Sy Klink Soos Lente is ’n great fliek en daarom het ons nóg beeldmateriaal uit die film vir die video gebruik wat nie in die lokprent is nie. Dus gee ons geleidelik meer weg soos ons nader aan die uitreiking van die film kom. Ek dink almal sal aanklank vind by die mooi storie wat in die verse van die liedjie vertel word,” sê Bouwer. Kyk hier na Sy Klink Soos Lente se lokprent